Si tama nniḍen, ad d-naf Boulifa ur yeqbil ara rray n Hanoteau mi id-yenna tameṭṭut dtaɣawsa di twacult, aya ibeggen-it-id deg wawal-is anda id yessefhem belli aqbayli iḥemmel tameṭṭut ad tili dtacrikt n dunnit-is ama di lferḥ neɣ di lqerḥ, macčî dtaɣawsa s wayes arayedhu urgaz, dtin ara d-yeǧǧen igerdan ara ixelfen aẓar d yisem n twacult .yesfehem-d belli tameṭṭut tesɛa azal dameqran di twacult imi mi meẓẓiyet tettsusum ka acku simal tettimɣur simal awal-is yesɛa azal deg uxxam-is, rnu ɣer-s tameṭṭut tseɛɛu azal mi ara tili dtameṭṭut n umeqran neɣ mi ara tesɛu amenzu-is d aqcic3.